Engen-skieter kry borgDie misdaadtoneel. Foto: Twitter Dave Forbes, wat glo ’n man by ŉ vulstasie in Kaapstad doodgeskiet het, is op borgtog vrygelaat. Eyewitness News berig dat Forbes (48) op borgtog van R20 000 vrygelaat is. Forbes is aanvanklik Woensdag borg geweier in die Kaapstad-landdroshof waarna sy regsverteenwoordiger ŉ dringende appèlaansoek gebring het en borg toegestaan is. Forbes is Saterdag by die Engen-vulstasie in Oranjestraat, Tuine in hegtenis geneem nadat hy glo die 23-jarige Toufieq Joseph doodgeskiet het. Forbes organiseer en bemark musiekpartytjies, waaronder die gewilde H2O-musiekfees. Volgens Eyewitness News was Joseph uit op borg toe hy doodgeskiet is. Hy het glo op aanklagte van moord terggestaan. Lees meer hier.